| **Kolinas Liuteris Pauelasangl. *Colin Luther Powell*** |
| --- |
| 65-asis JAV valstybės sekretorius |
|  |
| Gimė | 1937 m. balandžio 5 d.Jungtinės Amerikos Valstijos Niujorkas, JAV |
| Mirė | 2021 m. spalio 18 d. (84 metai)Jungtinės Amerikos Valstijos Betesda, Merilandas, JAV |
| 65-asis JAV valstybės sekretorius |
| Ėjo pareigas | 2001 m. sausio 20 d. – 2005 m. sausio 26 d. |
| Ankstesnis | Madeleine Albright |
| Vėlesnis | Condoleezza Rice |
|  |
| Partija | JAV respublikonų partija |
|  |
| Išsilavinimas | Džordžo Vašingtono universitetas |
|  |
|  **Vikiteka** | Colin Powell |
| Parašas |
|  |

**Kolinas Liuteris Pauelas** (angl. *Colin Luther Powell*, 1937 m. balandžio 5 d. – 2021 m. spalio 18 d.) – Jungtinių Amerikos Valstijų valstybės veikėjas ir keturių žvaigždučių atsargos generolas. 2001–2005 m. JAV prezidento Džordžo V. Bušo pirmosios kadencijos metu, Pauelas ėjo 65-ojo JAV valstybės sekretoriaus pareigas.

Biografija
----------

Gimė Niujorke imigrantų iš Jamaikos šeimoje. Baigė Niujorko City koledžo bakalauro geologijos studijas. 1958 m. pradėjo tarnybą JAV kariuomenėje. Baigęs reindžerių mokyklą buvo paskirtas į JAV tankų diviziją, dislokuotą tuometinėje Vakarų Vokietijoje. 1962 m. rugpjūtį jis buvo paskirtas tarnauti patarėju Pietų Vietnamo kariuomenėje. Dėl Vietnamo kare patirtų sužeidimų jis vėliau penkerius metus tarnavo JAV, kol 1968 m. liepą buvo vėl grąžintas į Vietnamą. Po karo studijavo Dž. Vašingtono universitete, kuriame gavo verslo administravimo magistro laipsnį. Po šių studijų įsidarbino Pentagone, stažavo Baltųjų rūmų administracijoje. 1983 m. buvo paskirtas JAV gynybos sekretoriaus C. Weinberger padėjėju. 1986 m. tapo JAV nacionalinio saugumo tarybos direktoriaus pavaduotoju, o 1987 m. JAV prezidentas R. Reiganas jį paskyrė nacionalinio saugumo patarėju. Baigęs dirbti šiose pareigose, K. Pauelas grįžo tarnauti į kariuomenę, tačiau jau 1989 m. rugpjūtį naujas JAV prezidentas Dž. Bušas jį paskyrė vadovauti JAV Generaliniam štabui. Šiuo laikotarpiu JAV kariuomenė atliko kelias sėkmingas tarptautinio masto operacijas – 1989 m. gruodį įsiveržimą į Panamą, kurio metu buvo nušalintas nuo valdžios M. Noriega ir 1991 m. laimėjo Persijos įlankos karą. K. Pauelas 1991 m. buvo apdovanotas Kongreso aukso medaliu ir tapo labai populiariu tarp JAV politinių partijų, prasidėjo svarstymai, kurios partijos kandidatu į JAV prezidentus jis galėtų tapti. 1995 m. jis pabandė kandidatuoti į JAV prezidentus nuo Respublikonų partijos, tačiau atsisakė tolimesnės kovos, motyvuodamas politinės patirties trūkumu.

2001 m. prezidentu išrinkus Dž. V. Bušą, pastarasis jį paskyrė JAV valstybės sekretoriumi. K. Pauelas tapo pirmuoju afroamerikiečiu, ėjusiu šias pareigas. Jis taip pat buvo pirmasis afroamerikietis, dirbęs Jungtiniame karinių štabų vadų komitete. Jam dirbant Valstybės sekretoriumi, po rugsėjo 11 d. atakų JAV pradėjo kovą su terorizmu, o 2003 m. įvykdė įsiveržimą į Iraką. 2004 m. lapkritį K. Pauelas atsistatydino iš pareigų.
K. Pauelas aktyviai dalyvavo visuomeninėje veikloje, dirbo JAV tarptautinių santykių tarybos direktorių valdyboje.
Mirė nuo COVID-19 sukeltų komplikacijų.

| Politinis postas |
| --- |
| Prieš tai:**Madeleine Albright** | **JAV valstybės sekretorius**2001 – 2005 | Po to:**Condoleezza Rice** |

Šaltiniai
---------

1. ↑  „Former US Secretary of State Colin Powell Dies From COVID-19 - October 18, 2021". *Daily News Brief* (anglų). 2021-10-18. Nuoroda tikrinta 2021-10-18.
2. ↑  The first African American secretary of state, Colin Powell Archyvuota kopija 2008-06-04 iš Wayback Machine projekto. The African American Registry
3. ↑  Biographies – Colin Powell: United States Secretary of State, African American History Month, US Department of Defense
4. ↑  Colin Powell, Britannica Online Encyclopedia
5. ↑  Profile: Colin Powell, BBC News
6. ↑  CNN, Devan Cole. „Colin Powell, military leader and first Black US secretary of state, dies". *CNN*. Nuoroda tikrinta 2021-10-18.


|  |  |  |  |  |
| --- | --- | --- | --- | --- |
| 

| Ž • A • RJungtinės Amerikos Valstijos JAV valstybės sekretoriai Jungtinės Amerikos Valstijos |
| --- |
|  |
| 
John Jay • Džefersonas • Rendolfas • Pikeringas • Dž. Maršalas • Medisonas • Smitas • Monro • Adamsas • Klėjus • Van Burenas • Livingstonas • Makleinas • Forsifas • Vebsteris • Apšaras • Kolhaunas • Bukananas • Kleitonas • Vebsteris • Everetas • Marsis • Kasas • Blekas • Siuardas • Vošburnas • Fišas • Evartsas • Bleinas • Frelinghuisenas • Bajardas • Bleinas • Fosteris • Grešamas • Olnei • Šermanas • Dei • Hei • Rutas • Beikonas • Noksas • Brajanas • Lansingas • Kolbis • Hjusas • Kelogas • Stimsonas • Halas • Stetinjusas • Bairnsas • Džordžas Maršalas • Eiksonas • Djulsas • Herteris • Raskas • Rodžersas • Kisindžeris • Vencas • Muskis • Heigas • Šultsas • Beikeris • Yglburgeris • Kristoferis • Olbrait • Pauelas • Rais • Klinton • Kerry • Tillerson • Pompeo • Anthony Blinken | JAV valstybės departamento herbas |

 |